Agostino Veneziano

Agostino VENEZIANO kies reala nomo estis Agostino de' Musi (ĉ. 1490 – ĉ. 1540), estis grava kaj fekunda itala gravuristo de la Renesanco.

Vivo
Veneziano naskiĝis en Venecio, kie li trejniĝis kiel artisto, kvankam lia instruisto estas nekonata. Li dekomence kopiis gravuraĵojn de Albrecht Dürer kaj Giulio Campagnola el ĉirkaŭ 1512-14, kaj poste produktis siajn proprajn verkojn, iom laŭ la stilo de la laste menciita. 

Li pasigis iom da tempo en Florenco ĉirkaŭ 1515-16. Li translokiĝis al Romo, eble tiom frue kiom en 1514,Landau:143 kaj ĉirkaŭ 1516 li estis aliĝinta al la metiejo por gravurado de Marcantonio Raimondi, de kiu li estis unu el la plej gravaj membroj ĝis ĝi estis detruita dum la Rabado de Romo en 1527. Male al multaj produktitaj de la metiejo, la plej multaj el la platoj de Agostino evitis konfiskon kaj fandiĝon fare de la soldatoj de Karolo la 5-a, kaj daŭre estis presitaj en pli postaj jaroj.Landau p.122 Agostino revenis al Venecio post la rabado, kaj poste vizitis Mantovon kaj Florencon antaŭ ol reveni al Romo en 1531, kaj restis tie ĝis almenaŭ 1536. Oni supozas, ke li mortis tie, kvankam ne ekzistas dokumentado. 

Li estis la sola grava figuro, kies kariero ampleksis la tutan periodon, kiu vidis la naskiĝon de la reprodukta gravurado kaj la komencojn de la "industriigo" de itala gravurado.

Notoj

Referencoj
 Angelika Marinovic, "Agostino Veneziano's Venetian Engravings of the 1520s". En: Print Quarterly 40, no. 4, 2023, pp. 379-390.
 Christopher Witcombe in Grove Art Online. Oxford University Press, accessed Nov 11, 2007
 Landau, David, en: David Landau & Peter Parshall, The Renaissance Print, Yale, 1996, 
 Agostino Veneziano engravings from de Verda Collection2345

Kategorio:Italaj desegnistoj